Case ID: 1209041
Sentence 37: Kollegiya qeyd edir ki, hazırkı mübahisə üzrə tərəflər (İddiaçı və cavabdeh “X4 Mərkəzi” MMC) əvvəlki mülki işdə iştirak etmiş şəxslər olduğundan, yuxarıda göstərilən qanuni qüvvəyə minmiş Bakı şəhəri Səbail rayon Məhkəməsinin xx.xx.2016-cı il tarixli, 2(005)-3443/2016 saylı qətnaməsi İddiaçı ilə 3-cü şəxs “xxxx” KB ASC arasında bağlanmış kredit və ipoteka müqaviləsi üzrə ipoteka predmeti olan Bakı şəhəri, Suraxanı rayonu, Qara Çuxur qəsəbəsi, 7 nömrəli evin, 8 nömrəli mənzilə dair tərtib edilmiş Y-148 nömrəli, xx xxxxx 2016-cı il tarixli protokolun və hərracın yekunları üzrə əmlakın alğı-satqısı barədə xx xxxxx 2016-cı il tarixli müqavilənin etibarsız hesab edilməsi ilə bağlı mübahisə üzrə çıxarılmaqla onlara aid olduğundan və həmin qətnamə ilə hazırkı iddia tələbi ilə mübahisələndirilən məsələyə hüquqi qiymət verildiyindən, həmin qanuni qüvvəyə minmiş məhkəmə qətnaməsi hazırkı iş üzrə preyudisial əhəmiyyətə malik olan akt kimi qəbul edilməlidir.Belə olan halda həmin qətnamə ilə müəyyən edilmiş hallar hazırkı işdə mübahisələndirilə bilməz və həmin halların təkrarən sübut edilməsinə heç bir əsas yoxdur.